**Beatriz Gimeno Reinoso**, nada en Madrid o 9 de maio de 1962, é unha política e activista española en favor dos dereitos LGBT. Desde xuño de 2015 é deputada por Podemos da X Lexislatura da Asemblea de Madrid e responsable da área de igualdade de Podemos na Comunidade de Madrid. Foi presidenta da Federación Española de Lesbianas, Gays, Transexuales y Bisexuales entre 2003 e 2007, período no que se aprobou o matrimonio entre persoas do mesmo sexo en España e Madrid foi elixida como sede do Europride 2007.

Traxectoria
-----------

Beatriz Gimeno estudou Filoloxía semítica. En 1985 foi vivir coa súa familia a Sevilla, e en 1988 comezou a asistir a reunións dunha asociación feminista, primeira das moitas nas que posteriormente chegou a militar. Ao regresar a Madrid uniuse ao Colectivo de Gays, Lesbianas, Transexuales y Bisexuales de Madrid, e en 1995 comezou a centrarse na FELGTB. Foi Secretaria Xeral da federación até que en 2002 asumiu a presidencia en substitución de Pedro Zerolo. Foi substituída no cargo o 6 de marzo de 2007 por Antonio Poveda, e pasou a ser vogal de cultura dentro da FELGTB, promovendo os estudos LGBT na cultura e a universidade. Beatriz Gimeno é colaboradora de diversos medios de comunicación, como o diario dixital *El Plural*.

### Traxectoria política

Nas eleccións autonómicas de Madrid celebradas en 2015 Gimeno concorreu como número 4 nas listas de Podemos, e acadou un escano como deputada ao Parlamento de Madrid. En febreiro de 2017 liderou xunto a Miguel Urbán a lista da corrente Anticapitalistas para as primarias de Podemos.

Posicionamentos
---------------

### Feminista lesbiana

Gimeno sinalou a existencia dun 'machismo gay' dentro do movemento homosexual, debido ao cal as mulleres serían 'dobremente discriminadas' pola súa condición de lesbianas e mulleres. Publicou diversas obras especializadas sobre o tema do feminismo lésbico e posicionouse en numerosas ocasións en contra da legalización da prostitución, denunciando a mercantilización e o neoliberalismo sobre os corpos das mulleres.

### Matrimonio entre persoas do mesmo sexo en España

Durante a tramitación da lei para aprobar en España o matrimonio entre persoas do mesmo sexo, Gimeno, como Presidenta da FELGTB, arremeteu contra a postura do Partido Popular e da igrexa católica, que se opuñan de forma frontal á regularización das parellas homosexuais. A FELGTB convocou unha manifestación multitudinaria, coincidindo coa celebración do día Internacional do Orgullo LGBT, para celebrar a aprobación da nova lei.

Vida persoal
------------

Tras unha relación dunha década coa tamén activista FELGTB Boti García Rodrigo, casaron en decembro de 2005. Á voda -oficiada por Inés Sabanés, coa participación do concelleiro do PSOE Pedro Zerolo e do PP Luis Asua- asistiron 110 persoas, entre elas o coordinador xeral de IU Gaspar Llamazares, a secretaria de Estado de Cooperación Internacional Leire Pajín, o Defensor do Poblo (Ararteko) do País Vasco Íñigo Lamarca, a escritora Almudena Grandes e o poeta Luis García Montero. Gimeno ten un fillo nado na década de 1980.

Obra
----

* *Primeras caricias: 50 mujeres cuentan su primera experiencia con otra mujer* (Ediciones de la Tempestad, 2002)
* *¿Seré lesbiana?* (Cyan, 2004; con Boti García Rodrigo)
* *Su cuerpo era su gozo* (Foca, 2005)
* *La liberación de una generación: historia y análisis político del lesbianismo* (Gedisa, 2006)
* *La luz que más me llama* (Olifante, 2009)
* *Deseo, placer* (InÉditor, 2009)
* *La prostitución* (Bellaterra, 2012)

Notas
-----

1. 1 2 3 4 5 6  "Beatriz Gimeno: Biografía". Lesbian Lips. Arquivado dende o orixinal o 27 de setembro de 2007. Consultado o 27 de marzo de 2007.
2. ↑  "Relación de Sres. Diputados que constituyen la Asamblea de Madrid de la X Legislatura" (PDF). *Boletín Oficial de la Asamblea de Madrid núm. 1 de 10 de junio de 2015* (Asamblea de Madrid): 3–4. ISSN 1131-7043. Arquivado dende o orixinal (PDF) o 04 de marzo de 2016. Consultado o 17 de febreiro de 2018.
3. ↑  "Beatriz Gimeno". *eldiario.es* (en castelán). Consultado o 2 de febreiro de 2017.
4. ↑  "Madrid será la sede del festival del Orgullo Gay europeo en 2007". El País. Consultado o 18 de abril de 2007.
5. ↑  ""En política vende ser gay; ser lesbiana, no"". El País. Consultado o 18 de maio de 2007.
6. ↑  Ríos, Daniel. "La dirección de Podemos incluye a seis colaboradores de Tania Sánchez en su lista para Madrid". *infoLibre.es* (en castelán). Consultado o 2 de febreiro de 2017.
7. ↑  "Esta es la lista de Anticapitalistas para las primarias de Podemos". *eldiario.es* (en castelán). Consultado o 2 de febreiro de 2017.
8. ↑  "Entrevista a Beatriz Gimeno". El Mundo. Consultado o 27 de marzo de 2007.
9. ↑  "Desinforma, que si es acerca de la prostitución seguro que cuela". *eldiario.es* (en castelán). Consultado o 2 de febreiro de 2017.
10. ↑  "Beatriz Gimeno Prostitución y Neoliberalismo Sexual". 27 de novembro de 2015. Consultado o 2 de febreiro de 2017.
11. ↑  "Multitudinaria marcha orgullo gay festeja matrimonio homosexual". Terra. 2 de xullo de 2006. Arquivado dende o orixinal o 25 de maio de 2012. Consultado o 8 de marzo de 2007.
12. ↑  "Dos históricas activistas lesbianas se casan". El Mundo. Consultado o 27 de marzo de 2007.

Véxase tamén
------------

|  |  |
| --- | --- |
|  | A Galipedia ten un portal sobre: ***Diversidade sexual*** |

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Beatriz Gimeno*** |

* www.beatrizgimeno.es Web persoal

|  |  |
| --- | --- |
| Control de autoridades | 
* Wd: Q3278485
* WorldCat
* VIAF: 29275908
* BNE: XX1607265
* BNF: 16198359f
* Dialnet: 2640537
* GND: 1154624188
* ISNI: 0000 0000 7777 921X
* LCCN: no2005122088
* NTA: 305520474
* SUDOC: 23784379X

 |